Monte Grapa

El Mónte Grapa el xe na montagna (1775 metri de altésa s.l.m.) che fa parte de łe Prealpi Vènete e el xe divizo tra łe province de Vicensa, Trevizo e Bełun.

In setembre del 2021, UNESCO ghe ga dato al Monte Grapa a cuałifegà internasionałe de Riserva dea Biosfera pa a conservassion e a protession de l'ambiente.

 Stòria 
El Monte Grapa el xe stà un posto de bataje inportanti durante ła Prima Guera Mondiałe (difati tanti i conóse el Grapa par l'osario de sima Grapa che contien resti de miłitari italiani e austriaci che xe morti in guera e par el muxeo che ghe xe rente l'osario) e anca in serti muminti de ła Seconda Guera Mondiałe:
el Grapa zera base de diverse formasion partixane, in modo particołare de ła brigada Garemi. Intrà el 20 e el 26 setenbre 1944 todeschi e fasisti de ła Legione "Tagliamento" i ga fato un rastrełamento par metarse al sicuro dal'asion dei partixani. I ga ciamà sto ataco "Operazione Piave" e i ga tacà in diexemiła contro domiła e no ghe xe sta gnente da far. Tanti partixani no i ghe ła ga fata a sganciarse e portarse xo in piano, i xe stai ciapài e copài tuti. 'Nteło steso momento, naxisti e fasisti i bruxava contrà e case e i copava omeni e done che viveva łà. Ała fin i ga anca inpicà ai albari de Basan 31 fioi che zera stai ciapài prigionieri.

Grapa
Categoria:Pàjine co erori inte łe mape